太陽鬅客（solar punk）係喺廿一世紀初興起嘅一種科幻美學，最大嘅特徵係對未來樂觀，故仔背景會有一啲建基於可再生能源（例如係太陽能）嘅科技，描繪一個相對唔受污染、綠意盎然嘅未來世界，甚至乎係城市同自然融為一體，而且故仔仲會講人類嘅生活因為科技－或者人類對科技嘅善用－而變得理想，成個故仔嘅氣氛偏向光明同樂觀。